**Vakok és Gyengénlátók Közép-Magyarországi Regionális Egyesülete  
Rendkívüli híreink**

## Tartalom

[1. A Szeptemberfesztre látogatunk! Csatlakozz!](http://freemail.hu/mail/index.fm#1.hir)  
[2. A XV. Kerület "Közösség Lámpásai" klubnapi meghívója](http://freemail.hu/mail/index.fm#2.hir)  
[3. Ünnepi hangulat volt a XVIII. kerületi klubnapon](http://freemail.hu/mail/index.fm#3.hir)  
[4. Színházat "nézni" - szívvel és füllel](http://freemail.hu/mail/index.fm#4.hir)  
[5. Informatika-oktatás az Óbudai Egyetemen](http://freemail.hu/mail/index.fm#5.hir)  
[6. Kiharcolta a vak tini, hogy tapintható jelzés legyen a bankjegyen](http://freemail.hu/mail/index.fm#6.hir)

## 1. A Szeptemberfesztre látogatunk! Csatlakozz!

Kedves Klubtagok!   
 A XVIII.ker-i. Lámpások és a Kispesti Lámpások  szeretettel várnak mindenkit a  Bókay-Kertbe a Szeptemberfeszt pénteki programjára.   
Találkozzunk pénteken 9.-én a 136E-es autóbusz Fiatalság utja nevű megállójában 15 órakor!   
A részvételi szándékotokat kérjük, jelezzétek!   
  
Üdvözlettel:   
Pestszentlőrinc és Pestszentimre: Kiss Julia Juhos Róbert   
Mob.:+36 30 4989094   
  
Kispest Lámpásai: Bernát Zsuzsanna és Puchnyák István

## 2. A XV. Kerület "Közösség Lámpásai" klubnapi meghívója

A XV. Kerületi Látássérültek Klubja következő összejövetele szeptember 09-én, 14-16.30 óra között, a Nyitott Ajtó Együttműködési Iroda helyiségében lesz   
1156 Budapest, Páskomliget u.6. (az Újpalotai Vásárcsarnokkal szemben, a CIB Bank mellett. Megközelíthető: a 196, 296, 96, 130, 231 buszokkal, valamint a 69-es villamossal Vásárcsarnok megállóig)   
Ezúttal egy kötetlen, nyárbúcsúztató beszélgetésre invitálunk, és megbeszéljük az elkövetkező hónapok programját is.   
A részvételi szándékodat jelezzed Csukáné Polyák Erzsébetnél 06-70/773-4054-es, Moldován Eszternél a 06-30/498-9659-es telefonszámon, vagy a [lampas.xvker@gmail.com](javascript:fm.eMailClicked.raise('lampas.xvker@gmail.com');) E-mail címen, illetve a Facebookon a XV. kerületi látássérültek zárt csoportjában.   
Amennyiben módodban áll, szívesen fogadjuk hozzájárulásodat némi aprósütemény, gyümölcs, üdítő formájában.   
Mindenkit sok szeretettel várunk, hívd el a hozzátartozóidat, a barátaidat is!   
  
Üdvözlettel:   
Moldován Eszter, Csukáné Polyák Erzsébet, Simon F. Nándor   
közösségi civil szervezők   
  
"Közösség Lámpásai"   
XV. KERÜLETI LÁTÁSSÉRÜLTEK KLUBJA   
  
Csukáné Polyák Erzsébet közösségi civil szervező   
06 70 773 4054   
Moldován Eszter közösségi civil szervező   
06 30 498 9659   
Simon F. Nándor közösségi civil szervező   
[lampas.xvker@gmail.com](javascript:fm.eMailClicked.raise('lampas.xvker@gmail.com');)

## 3. Ünnepi hangulat volt a XVIII. kerületi klubnapon

A hónap, és sajnos a nyári évszak utolsó napján megtartottuk a klubnapunkat. Emlékeztünk augusztus 20-ra és az ünnep eszmeiségének változásaira a történelem folyamán. Szót ejtettünk néhány nevezetes, az ünneppel kapcsolatos dátumról.   
Szent István még életében augusztus 15-ét Nagyboldogasszony napját avatta ünneppé és 1038-ban ezen a napon halt meg.   
Az ünnep dátumát Szent László Király tette augusztus 20-ra.   
1771-ben Mária Terézia először Bécsbe, aztán Budára hozatta a Szent Jobbot, ettől kezdve augusztus 20.-án körmenetben vittek körül a városon.   
1848-as szabadságharc leverése után nem tarthatták meg az augusztus 20.-i nemzeti ünnepet egészen az 1867-es kiegyezésig, amikor az ünnep visszanyerte régi fényét.   
1891- ben a belügyminiszter, Perczel Dezső elrendelte, hogy az ünnep alkalmával a középületeket címeres zászlóval lobogózzák föl.   
1945-1947-ig még egyházi ünnepként tartották nyilván és ünnepelték az államalapítást.   
A kommunista rendszer az ünnep vallási és nemzeti tartalmát nem vállalta, így az új kenyér ünnepének, majd az alkotmány napjaként ünnepelték a rendszerváltásig.   
A rendszerváltozással felelevenedtek a régi tradíciók, és 1989 óta ennek megfelelően rendezik meg a Szent Jobb-körmenetet.   
Szent István ünnepének igazi rehabilitációja 1991-ben történt meg, amikor - március 15., augusztus 20., október 23. - közül Szent István napját nyilvánította a Magyar Köztársaság hivatalos állami ünnepévé.   
(A magyar jogrendszer megkülönbözteti a nemzeti ünnepet, az állami ünnepet, valamint a többi munkaszüneti napot. Magyarországon két nemzeti és egy állami (és egyben nemzeti) ünnep van.)   
A megemlékezés után felidéztük a nyári emlékeket Képzeletben bebarangoltuk az országot, fürödtünk, kirándultunk, kertészkedtünk országszerte.   
Megbeszéltünk egy következő programot, amelyet szept. 10-re szervezünk kivételesen, amely egy szombati nap. Az a célunk vele, hogy a hét közben dolgozó társaink is részt tudjanak venni rajta.   
A hangulatot megint Domoszlai János társunk Dél-Amerikai zenéje biztosította.   
  
Forrás: Wikipédia,   
<http://inforadio.hu/kultura/2016/08/20/mit_unneplunk_augusztus_20.-an/>   
  
összeállította: Kiss Julia

## 4. Színházat "nézni" - szívvel és füllel

Miért lenne a színház élménye csupán azok kiváltsága, akik mind az öt érzékszervvel rendelkeznek?   
Így gondolkodott a MOL ÚJ Európa Alapítványa, akik az AKKU, a Vak Diákok egyesülete (Vakoda) és a Szól a Szív alapítvánnyal közösen most elindítottak egy olyan komplex, akadálymentesített beavatószínházi programot, amely során nemcsak audionarrációval, de előkészítő foglalkozással és színpadbejárással is hozzásegítik a vak és gyengénlátó fiatalokat a minél teljesebb színházi élményhez. Az első ilyen alkalomra mi is ellátogattunk a Katona József Színház Kamra színpadára, az Ahogy tetszik című előadásra.   
Az ÚJ Európa Alapítvány 11 éve támogat gyermekgyógyító szervezeteket. Az akadálymentes színházi program ötletét Ónodi Eszter személye is inspirálta, aki már negyedik éve az alapítvány jószolgálati nagykövete, volt már beteg gyerekekkel barlangászni vagy a KÖSZ! Program keretében ételt osztani.   
A helyszín tehát nem véletlen, a Katona Kamrájában az ő szereplésével, Kovács D. Dániel rendezésében látható Ahogy tetszik című előadás köré épül az alapítvány első, kísérleti programja, amivel egyúttal a modern színházi nyelvezetbe is beavatást kaphattak a résztvevők.   
Ónodi Eszter, a Katona színművésze nagy lendülettel köszönti a Vakoda öt résztvevőjét (akik között van, aki „csak” gyengénlátó, van, aki csak fényeket érzékel, és olyan is, aki soha sem részesedett a látás csodájából), majd még egy kis zavarral a hangjában eddigi színházi élményeikről kérdezi őket. Ádi – aki aliglátó, vagyis színeket és alakokat bizonyos távolságból lát – azonnal elsorolja tapasztalatait és lazán feloldja az első találkozás enyhe feszültségét. Mint mondja, látott már musicalt a Madáchban, volt a Vígszínházban és az Ódry színpadon is. (A látni, nézni kifejezések használata egyébként teljesen elfogadott a vakok körében, mint azt előzetesen megtudtuk).   
Innentől ő lesz a csapatban a vezéregyéniség. A többiek egyelőre még csendben vannak, de a következő kérdésnél már nyílnak. „Igaz az, hogy meg lehet érezni a színek rezgését?” – kérdezi Ónodi Eszter. „Én például utálom a lilát” – mondja kis öniróniával Roli, aki szintén vak, és végig a gyengénlátó lány kezét szorongatja, aki úgy tűnik, egyszerre segítője és szerelme. Mindenki nevet, majd megegyeznek abban, hogy a színek tulajdonképpen egy-egy érzelemként jelennek meg azokban, akiknek nem volt erről érzéki tapasztalata.   
Ezután közösen elindulunk a Kamra kulisszái felé. Ónodi Eszter körültekintően írja le a zegzugos, szűk folyosók és takarások minden részletét, amiben látóként sem könnyű elsőre eligazodni, majd megérkezünk a színpadra. A díszlet olyan, mint egy nagy „fénymásoló”: a járófelületet megvilágított lapok borítják, amelyek önálló világító testként működnek, hasonló világító lapok helyezkednek el a plafonon is, amelyeket zöld növényindákkal fedtek be. „Érzékelitek a fényeket?” - kérdezi Ónodi Eszter. „Talán ha lekapcsolnánk a színpadot megvilágító külső reflektorokat, könnyebb lenne” - segít Ádi. Itt megjegyzendő, hogy Ónodi Eszter annyira természetesen, és olyan empátiával jellemezte a környezetet, mintha évek óta ezzel foglalkozna. A díszlet megismerése után az előadásban játszó színészek sorban bejöttek, leírták jelmezüket és karakterüket. Kocsis Gergő, Pálos Hanna, Hegymegi Máté, Keresztes Tamás, Tasnádi Bence és Fekete Ernő is bemutatkozik így.   
  
Forrás:   
<http://fidelio.hu/szinhaz/2016/06/20/szinhazat_nezni_-_szivvel_es_fullel/>

## 5. Informatika-oktatás az Óbudai Egyetemen

A fogyatékkal élők integrációjának egyik legfontosabb feltétele az informatikai írástudás. Az Óbudai Egyetem Neumann János Informatikai Karán ez év szeptemberben ismét térítésmentes felkészítő tanfolyamokat szervezünk látássérültek részére.   
A tanfolyamot azoknak ajánljuk, akik a Windows 7 operációs rendszer kezelését, a számítógépes alapismeretek, online alapismeretek, továbbá az Office 2010 irodai programcsomag lényeges alkalmazásait, moduljait szeretnék elsajátítani.   
Az ECDL bizonyítvány megszerzésének módjai:   
1. Rendszeres tanfolyami részvétel heti 1 vagy 2 alkalommal 6 tanórában.   
2. Modulvizsgára jelentkezés, oktatás nélkül, tárgykörbeli szintfelmérés - vizsgára történő regisztrálás előtt - házi vizsgát kell tenni.   
3. Távoktatás jelleggel, az alábbi módszerekkel segítünk a felkészülésben: JAWS tandem használatával, Skype-on és Email-en keresztül.   
  
A tanfolyam elsősorban az ECDL Start megszerzését célozza. A felkészítés gyakorlatközpontú. Minden modult gyakorlati feladatokon keresztül mutatunk be. A foglalkozások konzultációs jellegűek, tematikája az ECDL vizsgaközpont által kiadott tananyag szerint épül fel. A közösen megtárgyalt, egyénileg kipróbált anyagrész mellett lehetőséget biztosítunk az otthoni gyakorlás során felmerült kérdések tisztázására is. Az egyes modulok képzési időtartama 40-50 óra.   
  
Az ECDL Start moduljai:

* Számítógépes alapismeretek,
* Online alapismeretek,
* Szövegszerkesztés,
* IT biztonság.

Teljes körű ECDL vizsgához további modulok:

* Táblázatkezelés,
* Adatbázis-kezelés,
* Prezentáció vagy OCR (optikai karakterfelismerő)/SCR (képernyőolvasó)

Tapasztalataink szerint a célcsoport igényeit, úgy tudjuk legjobban szolgálni, ha a tanárok személyesen is megküzdöttek már akadályokkal, valamint jelentős tapasztalatokkal rendelkeznek az informatikai rendszerek használatában.)   
A programhoz szakmai felügyeletet a Neumann János Számítógép-tudományi Társaság is biztosít, valamint azért, hogy a vizsga a résztvevőknek ne jelentsen anyagi terhet, az ECDL vizsgakártyákat is térítésmentesen bocsátja rendelkezésre.   
  
A beiratkozás időpontja és tanfolyam kezdete 2016. szeptember 15. csütörtök, 10 óra. Ezen a napon indul a kezdő csoport részére az oktatás.   
  
Az alábbi elérhetőségeken lehet jelentkezni a tanfolyamra:   
Dr. Kutor László docens, a program kezdeményezője és szervezője   
Ecsedi Csaba informatikus, felkészítő tanár   
[ecsedi.csaba@nik.uni-obuda.hu](javascript:fm.eMailClicked.raise('ecsedi.csaba@nik.uni-obuda.hu');)   
Óbudai Egyetem - Neumann János Informatikai Kar   
Cím: 1034 Budapest, Bécsi út 96/b 1.em. 112. fejlesztőlabor   
Mobil: +36-30-2242798

## 6. Kiharcolta a vak tini, hogy tapintható jelzés legyen a bankjegyen

Vegye elő a pénztárcájából a bankjegyeket, majd csukott szemmel tapogassa őket végig! Meg tudja állapítani az értéküket? Ausztráliában semmi nem segítette ebben a vakokat és gyengén látókat – eddig.   
A látókkal is óhatatlanul előfordul, hogy összekeverik a bankjegyeket a kasszánál. A vakoknál ez jóval komolyabb probléma lehet. Ráadásul a „jó szándékú” segítők nem átallnak visszaélni a helyzettel és becsapják őket.   
Ezt elégelte meg a születése óta vak ausztrál tini, Connor McLeod és 2012-ben édesanyjával petíciót írt. A több mint 57.000 aláírással az Ausztrál Tartalék Bankhoz fordultak, hogy tegyenek látássérülteket segítő jelzéseket a bankjegyekre.   
A kérés meghallgattatott és már három napja forgalomban van az első tapintható jelzésekkel ellátott bankjegy Ausztráliában, az ötdolláros. Kis pont egy embernek, de nagy változás mintegy 360.000 látássérültnek az országban.   
A problémát különféleképpen oldják meg a világon – emlékeztetett a BBC cikke. Egyes államok különböző méretű papírra nyomtatják pénzüket, mások tapintható jelzésekkel segítik a rászorulókat. Nagy-Britanniában jövőre már a 10 és a 20 fontoson is lesznek ilyenek.   
  
Forrás:   
[www.globoport.hu/172741/kiharcolta-a-vak-tini-hogy-tapinthato-jelzes-legyen-a-bankjegyen/](http://www.globoport.hu/172741/kiharcolta-a-vak-tini-hogy-tapinthato-jelzes-legyen-a-bankjegyen/)

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.